DA Den Europæiske Unions Tidende C 180/26

Offentliggørelse af en ansøgning i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2014/C 180/14)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»Sedano Bianco di Sperlonga«

EF-Nr.: IT-PGI-0105-01187 — 13.12.2013

BGB ( X ) BOB ( )

1. Afsnit i varespecifikationen, som berøres af ændringen

—

☐

—

☒

—

☐

—

☐

—

☐

—

☐

—

☐

—

☐

—

☐

2. Type ændring(er):

—

☒

—

☐

—

☐

—

☐

3. Ændring(er):

Det samlede minimumsindhold af organisk syre og det samlede minimumsindhold af sukker er blevet ændret:

— Samlet indhold af organisk syre: mindst 100 mg/100 g

— Samlet indhold af sukker: mindst 10,00 mg/g

Disse parametre skal fastlægges i henhold til officielle analysemetoder under anvendelse af den spiselige del af produktet med den beskyttede geografiske betegnelse »Sedano Bianco di Sperlonga«, dvs. stilken.

Ansøgningen om ændring er begrundet i resultaterne af en teknisk videnskabelig undersøgelse udført af universitetet i Cassino, som omfattede et mere repræsentativt antal planter og bedrifter end den referenceundersøgelse, der blev anvendt i forbindelse med den oprindelige specifikation af »Sedano Bianco di Sperlonga«, som var den eneste tilgængelige undersøgelse i litteraturen på daværende tidspunkt.

Formålet med undersøgelsen var at indhente mere repræsentative data. Der blev anvendt et større stikprøvegrundlag, som udelukkende omfattede den spiselige del af »Sedano Bianco di Sperlonga«, for at mindske antallet af analyserede variabler og sådanne variablers indflydelse på stikprøven.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (3)

»Sedano Bianco di Sperlonga«

EF-Nr.: IT-PGI-0105-01187 — 13.12.2013

BGB ( X ) BOB ( )

1. Betegnelse

»Sedano Bianco di Sperlonga«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Klasse 1.6 — Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

Den beskyttede geografiske betegnelse »Sedano Bianco di Sperlonga« er forbeholdt den lokale sellerisort Sperlonga tilhørende arten Apium graveolens L. var dulce Mill. af den lokale sort »Bianco di Sperlonga« med hvide eller hvidgule bladstilke. Den karakteristiske hvide farve er et naturligt kendetegn ved sorten og kan fremhæves ved tættere tilsåning. Når produktet med den beskyttede geografiske betegnelse »Sedano Bianco di Sperlonga« bringes på markedet, skal det udvise følgende karakteristiske kendetegn for den lokale sort »Bianco di Sperlonga«: mellemstor plante, kompakt form med 10-15 lysegrønne blade, de små bladstængler hvide med svag lysegrøn nuance, kun let trævlede og med knapt synlige længderiller. Vægten varierer efter størrelsen: middel fra 500-800 g, stor over 800 g. Smagen er sødlig og svagt aromatisk, hvilket gør den velegnet til at blive spist rå. Desuden har »Sedano Bianco di Sperlonga« et indhold af organiske syrer på sammenlagt mindst 100,00 mg/100 g, en brudfasthed på mindst 20 N og et samlet sukkerindhold på under 10,00 mg/g. Disse parametre skal fastlægges i henhold til officielle analysemetoder under anvendelse af den spiselige del af den beskyttede geografiske betegnelse »Sedano Bianco di Sperlonga«, dvs. stilken.

3.3. Råvarer (kun for forarbejdede produkter)

—

3.4. Foder (kun for produkter af animalsk oprindelse)

—

3.5. Specifikke etaper af produktionen, som skal finde sted i det afgrænsede geografiske område

Frøproduktion, dyrkning og høst af »Sedano Bianco di Sperlonga« skal ske i det geografiske produktionsområde.

3.6. Særlige regler vedrørende udskæring, rivning eller emballering osv.

Produktet pakkes forsigtigt i det geografiske produktionsområde for at undgå, at planterne støder mod hinanden, da dette kan forårsage brud på bladene og deraf følgende udsivning af cellesaft. Efter høsten bør produktet i størst muligt omfang beskyttes mod sollys.

Sellerien kan pakkes som følger:

— i beholdere, hvor der er plads til en række med 4-5 sellerier, med en vægt på højst 5 kg

— eller i beholdere, hvor der er plads til to rækker med 8-10 sellerier, med en vægt på højst 10 kg.

Ved pakninger med 1 til 3 sellerier skal hver selleri mærkes hver for sig.

3.7. Specifikke mærkningsregler

Foruden det grafiske EU-symbol og angivelserne i forbindelse hermed skal følgende yderligere oplysninger angives på pakningen med tydelige, læsbare trykte bogstaver:

— »Sedano Bianco di Sperlonga« efterfulgt af forkortelsen IGP (beskyttet geografisk betegnelse på italiensk) med bogstaver, der er større end alle øvrige angivelser på etiketten

— produktions- og pakkevirksomhedens navn, firmabetegnelse og adresse.

Der må ikke anføres andre oplysninger end de udtrykkeligt tilladte. Det er dog tilladt at benytte mærkeangivelser, når blot de ikke indeholder nogen anprisninger eller kan vildlede forbrugerne, og en angivelse af navnet på den bedrift, hvorfra produktet stammer, samt andre sandfærdige og dokumenterbare henvisninger, der er tilladt i henhold til gældende EU-lovgivning samt national eller regional lovgivning, og som ikke er i strid med nærværende varespecifikations formål og indhold.

Betegnelsen »Sedano Bianco di Sperlonga« oversættes ikke.

Logoet med betegnelsen »Sedano Bianco di Sperlonga« består af et rektangel, hvor der indeni er en firkant med to afbildede bladselleriplanter, der er anbragt på fire bølger.

4. Præcis afgrænsning af det geografiske område

Den beskyttede geografiske betegnelse »Sedano Bianco di Sperlonga« må kun dyrkes i kommunerne Fondi og Sperlonga.

5. Tilknytning til det geografiske område

5.1. Det geografiske områdes egenart

Produktionsområdet for »Sedano Bianco di Sperlonga« er kendetegnet ved klima- og jordbundsforhold, der er meget gunstige for selleridyrkning. Typisk for produktionsområdet er jorder med grundvandsspejl, der ligger tæt ved jordoverfladen, og som strækker sig fra det drænede område til havet. På disse jorder, dvs. sumpområder, har dyrkningen af selleri vundet frem, først på friland og senere under beskyttede dyrkningsforhold. Et andet kendetegn ved jorderne er et højt saltindhold i den fugt, som cirkulerer i jorden.

Klimaet i området, hvor produktet med den beskyttede geografiske betegnelse dyrkes, er tempereret kystklima, der udviser følgende kendetegn: gennemsnitstemperatur mellem 17 og 18 °C, i 1-3 måneder en gennemsnitstemperatur under 10 °C, gennemsnitlig mindstetemperatur i den koldeste måned på 6,9 °C, gennemsnitlig årsnedbør 727 og 1 133 m og nedbør om sommeren mellem 61 og 83 mm. Især i kystområdet optræder der en kraftig og langvarig tørke fra maj til august. Det er med andre ord jordbunds- og klimaforholdene, der skaber de gunstige betingelser for dyrkningen af »Sedano Bianco di Sperlonga«.

Opmærksomheden bør især være rettet mod lokale producenter, som ofte har ansvaret for bedrifter med et gennemsnitligt areal på under en hektar, og som ikke blot har indført teknikker med lav indvirkning på miljøet, men som også, da de selv fremstiller frøene ved fænotypeudvælgelse (dvs. udvælgelse af frø fra de bedste planter), har gjort det muligt at bevare den lokale sort »Bianco di Sperlonga« og sikre beskyttelse af produktionsteknikkerne og plantens egnethed.

5.2. Produktets egenart

Den karakteristiske hvide farve er et iboende kendetegn ved sorten »Sedano Bianco di Sperlonga« af den lokale sort »Bianco di Sperlonga«. Produktet har unikke organoleptiske egenskaber: den fine, søde og milde aromatiske smag, der fremhæves af organiske syrer, som sammen med bladstilkenes sprødhed gør den velegnet til at blive spist rå.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Dyrkning af »Sedano Bianco di Sperlonga« af den lokale sort »Bianco di Sperlonga« er baseret på en grundig udvælgelsesproces, der navnlig skal fremhæve stilkenes lyse farve (karakteristisk for den lokale sort) samt udskyde stilkens blomstring (hvilket er botanisk vigtigt for at sikre en tilstrækkeligt lang høstperiode), så sellerien får en kompakt form og ikke bliver for stor. Disse kendetegn gør det sammen med de allerede beskrevne organoleptiske egenskaber muligt at skelne »Sedano Bianco di Sperlonga« fra andre former for bladselleri på markedet.

»Sedano Bianco di Sperlonga« indførtes i området omkring Fondi og Sperlonga engang i 1960′erne. Dyrkningen af bladselleri viste sig med det samme at være en levedygtig måde at anvende sumpområdet mellem søen i Sperlonga og Det Tyrrhenske Hav, kendetegnet ved et grundvandspejl, der ligger tæt ved jordoverfladen, og dette er nu det foretrukne dyrkningsområde. Dyrkningen af bladselleri i kommunerne Fondi og Sperlonga fremgår af en omfangsrig skattedokumentation, som strækker sig fra starten af 1960′erne, da »Sedano Bianco di Sperlonga« efter en indføringsfase hurtigt opnåede stor handelsværdi og blev efterspurgt på markederne i Rom, til vore dage. I løbet af de sidste to årtier har dyrkningen af selleri været stadigt stigende.

Henvisning til offentliggørelsen af varespecifikationen

(Artikel 5, stk. 7, i forordning (EF) nr. 510/2006 (4)).

De italienske myndigheder har indledt den nationale indsigelsesprocedure ved at offentligøre forslaget om ændring af varespecifikationen for den beskyttede geografiske betegnelse »Sedano Bianco di Sperlonga« i Gazzetta Ufficiale della Repubblica Italiana (det italienske statstidende) nr. 239 af 11. oktober 2013.

Den konsoliderede udgave af varespecifikationen kan ses på følgende websted: http://www.politicheagricole.it/flex/cm/pages/ServeBLOB.php/L/IT/IDPagina/3335

eller:

ved at gå direkte til hjemmesiden for ministeriet for landbrug, fødevarer og skovbrug, Ministero delle politiche agricole alimentari e forestali, (www.politicheagricole.it), klikke på »Qualità e sicurezza« (øverst i skærmens højre side) og herefter på »Disciplinari di Produzione all'esame dell'UE«.

(1) EUT L 343 af 14.12.2012, s. 1.

(2) EUT L 93 af 31.3.2006, s. 12. Erstattet af forordning (EU) nr. 1151/2012.

(3) Erstattet af forordning (EU) nr. 1151/2012.

(4) Se fodnote 3.